section_heading: Produkcija
paragraph_text: mini|lijevo|240px|Lokacija na kojoj se odvijala jurnjava brodićima Tijekom snimanja utrke na rijeci, postavljene su web kamere preko rijeke Temze pa su korisnici interneta širom svijeta mogli uživo pratiti snimanje. Uvodna sekvenca traje oko 14 minuta, kao najduža u povijesti serijala. Bondov Aston Martin DB5, koji se pojavio u dva prethodna filma, trebao se koristiti u sceni u kojoj u njemu 007 i M putuju u MI6-ovo sjedište nakon pokopa, ali je izrezana. Jedina scena u kojoj se pojavljuje je ona na kraju filma, kad Bond doprema auto u Istanbul kako bi zamijenio BMW koji mu je povjerio Q, a koji je uništen. Britanska vlada isprva nije htjela da se snima u pravom sjedištu MI6 u Vauxhall Crossu zbog sigurnosnih rizika. Međutim, tada je ministar vanjskih poslova Robin Cook rekao, "Nakon svega što je Bond učinio za Britaniju, to je najmanje što možemo učiniti za Bonda."